Berlinmurens fald 1989 | Fredensborg Bibliotekerne\nI disse dage er det 30 år siden Berlinmuren blev åbnet og grunden lagt for genforeningen af Østtyskland og Vesttyskland.\nDet markerer Fredensborg Bibliotekerne med en udstilling i alle afdelinger, hvor du kan se gamle DR-klip fra murens historie og låne bøger, film og musik, der på en eller anden måde beskæftiger sig med denne grå rædsel, der i mere end 30 år delte Berlin i to.\nFind også gode film og bøger herunder.\nBerlinmuren som menneskeligt og historisk drama fra ideen blev undfanget, etableringen i 1961 og til den blev gennembrudt i 1989. Forfatteren går tæt på de mennesker, der skabte muren, bevogtede den, spionerede mod den eller blot levede med den. Med oversigt over flygtede og døde ved Muren\nBerlinmuren : den menneskelige beretn...\nOm Berlinmurens opførelse i 1961, livet i den delte by, flugtforsøgene fra øst til vest og Murens fald i 1989. Samtidig beskrives det stormagtspolitiske drama, der muliggjorde Murens tilblivelse og dens fald\nMuren : historien om et politisk bygn...\nMeddelelsen om murens fald 9. november 1989. Opdeling af Berlin, Den Kolde Krig, Vest- og Østberlin, murens opførelse, Gorbatjev, Glasnost ogPerestrojka, åbning af grænser, murens fald 10. november, Brandenburger Tor, nedrivning af muren, genforening, Stasi's hemmeligheder, opbygning af fremtiden samt betydningen af ...\nEnergikrisen 1973, Murens fald, Maast...\nEt biluheld forhindrer Berlinmurens fald og DDR lukker sig helt fra omverdenen. Den unge it-ekspert Jacob Blau skal mange år senere undersøge, om en togkatastrofe er en vestlig terrorhandling\nAf Holly-Jane Rahlens (2010)\nFem familier, en tysk, to engelske, en russisk og en amerikansk følges gennem den kolde krig, med børnebørnene i centrum. George bliver ansat hos Robert Kennedy, og russiske Dimka hos Khrusjtjov. Under den kolde krig og Cubakrisen følger vi forhandlingerne tæt, mens Rebecca forsøger at flygte fra Østberlin, og Dave sl...\nFamily : roman\nAf Peter Bogason (2014)\nEn families historie med afsæt i fem dramatiske punknedslag mellem 1989 og 2008. Det er Berlinmurens fald, prinsesse Dianas død, World Trade Center, tsunamien og finanskrisen\nPlan D : roman\nAf Simon Urban (2014)\nKrimi. Året er 2011, Berlinmuren faldt aldrig, og i det stadig kommunistiske Østtyskland skal politikommissær Martin Wegener efterforske et mord med mulige politiske implikationer. Men hvem kan man stole på, når alle kan være Stasispioner?\nAf Bernd Lichtenberg, Martin Kukula, Wolfgang Becker (2013)\nAf Jürgen Jürges, Herman Weigel, Justus Pankau, Christiane F., Ulrich Edel, (2010)\n13-årige Christiane begynder at færdes i narkomiljøet og begynder også selv at eksperimentere med stoffer. Christiane mener dog at have kontrol over situationen og vil i hvert fald ikke være narkoluder, men det større og større forbrug fører hende alligevel ud i prostitution\nAf Trevor Griffiths, Chris Menges, Ken Loach (2014)\nSangeren Klaus Drittemann kommer som dissident fra DDR til vesten i 1985 for frit at kunne udtrykke sig. Men vesten er ikke bare lykkeland, og Klaus har yderligere en dagsorden: Han vil finde sin forsvundne far, hvis spor fører tilbage til den spanske borgerkrig og 2. verdenskrig, til stalinisme og nazisme\nAf John Warren, Brian Moore, Alfred Hitchcock (2013)\nPrag, 1953. Politikaptajn Hakl kommer på sporet af korruption og falske anklager mod jødiske borgere under opklaringen af et smykkerøveri. En tidligere tysk SS-officer dukker op og vidner i sagen, og Hakl og hans familie kommer i fare. Hakl får større vanskeligheder, og møder ledelsens modstand, da han insisterer på at...


Ny café åbnet på trods af corona | TV2 Nord\nDer er allerede travlhed i den nystartede Café Blink i Skagen.\nNy café åbnet på trods af corona\nCoronakrisen har været hård ved restaurationsbranchen, som langt hen ad vejen har overlevet ved hjælp af diverse hjælpepakker. Alligevel har tre venner valgt at udleve drømmen og åbne en ny café i Skagen.\n17. jun 2020, kl. 21:09 Bemærk: Artiklen er mere end 30 dage gammel\nDer er travlt i det lille køkken i den nystartede café i Skagen.\n- Vi håber, vi gør et eller andet, der giver mening. Og det er at lave noget dejligt mad. Servere det for nogle dejlige gæster, som har lyst til at nyde det lige så meget, som vi gør, siger en af medejerne af Café Blink, Matilde Grue.\nDe tre venner, Matilde, Søren og Niels, besluttede sig for at åbne cafeen på trods af den krise, som hærger i branchen.\nVi synes da også, det er en lille smule hasarderet, og alle vores banker har gjort alt, hvad de overhovedet kan, for at fortælle os, at det er en rigtig dårlig ide, vi har gang i der.\nNiels Ove Kildahl, medindehaver, Café Blink, Skagen\n- Vi synes da også, det er en lille smule hasarderet, og alle vores banker har gjort alt, hvad de overhovedet kan, for at fortælle os, at det er en rigtig dårlig ide, vi har gang i der. Men vi er optimister, og vi synes, der er grund til at være optimistiske, siger medindehaver af Café Blink Niels Ove Kildahl.\n- Det er jo svært at svare på, hvordan man tør noget. Man tør det bare. Da vi var heroppe første gang, Niels og mig, da fik vi begge et kæmpe sug i maven, da vi kørte hjem herfra, fordi – lige pludselig, så blev det bare virkeligt, siger medindehaver af Café Blink Søren Linaa Korsholm.\nSøren og Niels har begge arbejdet i restaurationsbranchen før, mens Matilde er helt nyuddannet som kok. Netop det, at de er tre om projektet, ser de som det altafgørende for, at det nok skal gå.\n- Alt det som jeg ikke kan, det kan Niels, og alt det Niels ikke kan, det kan Søren. Og alt det Søren ikke kan, det kan jeg. Så på den måde der, supplerer vi hinanden rigtig, rigtig godt, og det her var ikke sket uden en af os tre parter, siger Matilde Grue.\nCafeen holder åben frem til midten af oktober, hvor den lukker ned for vinteren.